text: Børn sender deres forældre på skolebænken
  17 januar 2014 kl. 07.37
  Voksne børn er lidt for emsige med at sende deres gamle forældre på it-kurser. Det oplever ansatte og frivillige på aktivitetscentret i Horsens.
  - Vi bliver af og til ringet op af børn, som gerne vil have deres forældre tilmeldt et kursus, så de kan lære at bruge en computer. Børnene gør det i en god mening, men hvis deres forældre ikke er motiveret for at lære it, er det skønne spildte kræfter at sende dem på kursus, siger Liz Langfeldt til Horsens Kommunes pressetjeneste. Hun er aktivitetsmedarbejder på Aktivitetscentret Nørrevang i Horsens.
  88-årige Lars Christian Pedersen Krogh har selv meldt sig til et af kurserne.
  - Min datter sagde til mig ?tag over og vær med?, og nu er jeg her altså. Jeg har selv købt min iPad, og jeg glæder mig til at lære at sende SMS og mails og søge oplysninger på nettet, siger Lars Christian Pedersen Krogh, der ikke har spor imod, at det offentlige fra 1. november alene vil sende breve elektronisk.
  - Det er bare et spørgsmål om at kaste sig ud i det, siger han.
  De næste kurser holdes 20. og 27. januar.
  Deltagerne lærer at sende mails, oprette en digital postkasse og gå på netbank. Men der er også plads til fri leg på nettet.
  